Καλαμαριά

Η Καλαμαριά είναι πυκνοδομημένη συνοικία και Δήμος του Πολεοδομικού Συγκροτήματος ΘεσσαλονίκηςΕΠΙΧΕΙΡΗΣΙΑΚΟ ΠΡΟΓΡΑΜΜΑ ΒΑΣΕΙ ΤΟΥ ΣΤΟΧΟΥ «ΕΠΕΝΔΥΣΕΙΣ ΓΙΑ ΤΗΝ ΑΝΑΠΤΥΞΗ ΚΑΙ ΤΗΝ ΑΠΑΣΧΟΛΗΣΗ» στο νοτιοδυτικό τμήμα του. Υπάγεται στον ομώνυμο δήμο. Με έκταση 7.2 τ.χλμ και πληθυσμό 92.248 κατοίκους, η Καλαμαριά είναι ένας από τους πιο πυκνοκατοικημένους δήμους της Ελλάδας.

 Ιστορία 
Ευρήματα της προϊστορικής εποχής ανακαλύφθηκαν στο ακρωτήριο Μικρό Έμβολο. Η ονομασία Καλαμαριά πρωτοεμφανίστηκε το 1083 και αναφερόταν σε όλη την νότια Θεσσαλονίκη και όχι μόνο στην περιοχή του σημερινού δήμου. Προέρχεται από τη φράση Σκάλας μεριά, όπου Σκάλα εννοείται η αποβάθρα του στόλου που υπήρξε τότε έδρα του βυζαντινού Θέματος της Καλαμαριάς (μεσν. Κατεπανίκιον Καλαμαρίας).Γ. Θεοχαρίδης, 1977: «Καλαμαριά», Μακεδονικά 17, σελ. 273 κ.εξ.

Ο όρος δεν σχετιζόταν με τη σημερινή περιοχή, καθώς η πραγματική γεωγραφική περιοχή της Καλαμαριάς εκτείνονταν από τα σημερινά Νέα Μουδανιά έως τη Θέρμη, ενώ κατά την Τουρκοκρατία υπήρξε ένας "Ναχιγές", ο οποίος περιελάμβανε χωριά όπως τα Βασιλικά, την Επανομή, τον Τρίλοφο, αλλά και τα τότε μουσουλμανικά χωριά που φέρουν σήμερα τις ονομασίες Σήμαντρα, Πλαγιάρι (τότε Ουζούν Αλή), Μεσημέρι, Ραιδεστός μετά την εκεί εγκατάσταση Ελλήνων προσφύγων. Κατά την περίοδο του Βυζαντίου και της Οθωμανικής Αυτοκρατορίας η περιοχή ήταν σχεδόν ακατοίκητη.Ιστορία της Καλαμαριάς www.gtp.gr 

Το 1920 έγιναν οι πρώτες εγκαταστάσεις πληθυσμών προσφύγων από τη Γεωργία. Ωστόσο ο μαζικός εποικισμός έγινε μετά την Μικρασιατική Καταστροφή του 1922. Στις περιοχές της Καλαμαριάς που βρέχονταν από τη θάλασσα εγκαταστάθηκαν πρόσφυγες από τα παράλια κυρίως της Μικράς Ασίας, διότι αφενός θύμιζαν τους τόπους των πατρίδων τους και αφετέρου έδιναν τη δυνατότητα της αλιείας ως επαγγέλματος που ασκούσαν στη Μικρά Ασία πριν ξεριζωθούν. Έτσι οι πρόσφυγες δημιούργησαν συνοικισμούς που τους έδωσαν ονόματα από τις πατρίδες τους: Νέα Κρήνη (από την Κρήνη (ή Τσεσμέ) της Ερυθραίας Μικράς Ασίας), Νέα Τούζλα-Καραμπουρνάκι (από την Τούζλα της Μικράς Ασίας), Κατιρλί (από το Κατιρλί Βιθυνίας της Μικράς Ασίας) κ.ά. Στην Καλαμαριά εδρεύει το αθλητικό σωματείο Απόλλων Καλαμαριάς που ιδρύθηκε το 1926 από πρόσφυγες (άλλωστε στη Σμύρνη υπήρχε αθλητικός σύλλογος Απόλλων),Σμύρνη: Ο πρωταθλητής Απόλλων πριν από την Καταστροφή και οι αθλητές που έχασαν τη ζωή τους www.pontosnews.gr  όπως και ο σύλλογος «Ναύαρχος Βότσης»,ΑΠΣ Ναύαρχος Βότσης  www.navarchosvotsis.gr που λειτουργεί από την ίδρυσή του το 1933 στον εβραϊκό συνοικισμό του Κάμπελ.«Ιδρύεται εν Θεσσαλονίκη και εν τω Συνοικισμώ Κάμπελ Σύλλογος υπό την επωνυμίαν «Σύλλογος Ναυάρχου Νικολάου Βότση».

Σκοποί του Συλλόγου είναι:

α) Ο εξωραϊσμός του Συνοικισμού δια της ιδρύσεως Σχολείου, Ιατρείου, Εκκλησίας, ως και ο καλλωπισμός τούτου δια δενδροφυτεύσεως, φωτισμού και υδρεύσεως,
β) Η μεταξύ των μελών του Συλλόγου αλληλεγγύη και υποστήριξις ένεκα ενδεδειγμένης ανάγκης και αναλόγως των δυνάμεων του Συλλόγου,
γ) Η ηθική και υλική ενίσχυσις των αναξιοπαθούντων, ασθενούντων και δια πάσαν εργασίαν ανικάνων καθισταμένων μελών και
δ) Η προσπάθεια προς εξεύρεσιν εργασίας εις τα άεργα μέλη του Συλλόγου.»
Στους σκοπούς του Συλλόγου δεν περιλαμβανόταν καμία αθλητική δραστηριότητα. Το έργο που είχε να επιτελέσει ήταν αποκλειστικά κοινωνικό. Ακολούθησαν πέντε τροποποιήσεις και η δημιουργία στην αρχή χορωδιακού και θεατρικού τμήματος και στη συνέχεια καθαρά αθλητικών, και χορευτικών τμημάτων.

Στην Καλαμαριά έζησε τα τελευταία του χρόνια έως τον θάνατό του, το 1925, ο Θρακιώτης πρόσφυγας Μητροπολίτης Ηρακλείας Γρηγόριος Καλλίδης μαζί με τους εκ Θράκης πρόσφυγες συμπατριώτες του, και για τον λόγο αυτό η κεντρική οδός της περιοχής φέρει το όνομά του.Ένας Άγιος περιγράφεται από μία συγγενή του
Άλλη κεντρική οδός φέρει το όνομα του Θρακιώτη δημοσιογράφου Βλάση Γαβριηλίδη, ο οποίος γεννήθηκε στους Επιβάτες Ανατολικής Θράκης το 1848 και θεωρείται ο «πατέρας» της ελληνικής δημοσιογραφίας.Μαριάνθη Παλάζη: Ένα όνομα, δύο τόποι: Επιβάτες Ανατολικής Θράκης - Νέοι Επιβάτες, Ίδρυμα Μείζονος Ελληνισμού, Αθήνα 2009

Η «Πλαζ Αρετσούς» στα μέσα του 20ού αιώνα προσέλκυε λουόμενους, αλλά σήμερα είναι ακατάλληλη για κολύμβηση.Δήμος Καλαμαριάς: Κατάλληλη για κολύμπι η πλαζ Αρετσούς και μετά τη νέα μέτρηση.Κάνουν μπάνιο ανέμελοι σε μολυσμένα νερά σε Λευκό Πύργο και Αρετσού
 Γεωγραφία 
Η Καλαμαριά βρίσκεται στη Βόρεια Ελλάδα, στην περιοχή της Κεντρικής Μακεδονίας. Συγκεκριμένα, είναι μέρος του πολεοδομικού συγκροτήματος Θεσσαλονίκης, το οποίο σημαίνει ότι είναι άμεσα συνδεδεμένη με τη Θεσσαλονίκη, την δεύτερη μεγαλύτερη πόλη της Ελλάδας. Η πόλη της Καλαμαριάς έχει συνολική έκταση περίπου 7,2 τετραγωνικών χιλιομέτρων και εκτείνεται κατά μήκος του Θερμαϊκού Κόλπου. Η παραλιακή ζώνη της Καλαμαριάς καλύπτει περίπου 6,5 χιλιόμετρα, και αποτελεί έναν από τους πιο χαρακτηριστικούς παράκτιους προορισμούς στην περιοχή της Θεσσαλονίκης. Η πόλη βρίσκεται σε επίπεδη περιοχή, διευκολύνοντας την ανάπτυξη της αστικής υποδομής και της κινητικότητας των κατοίκων της. Η Καλαμαριά έχει πυκνό δίκτυο δρόμων και κτιρίων, αλλά παράλληλα διατηρεί και αρκετές φυσικές εκτάσεις, όπως είναι τα πάρκα και οι πράσινοι χώροι, με χαρακτηριστικό παράδειγμα το Πάρκο Κόδρα, το οποίο αποτελεί πόλο έλξης για αρκετούς κατοίκους της Θεσσαλονίκης. 

Η παραλιακή περιοχή της Καλαμαριάς έχει σημαντική τουριστική και κοινωνική αξία, καθώς πολλές περιοχές όπως η Νέα Κρήνη και η Αρετσού προσφέρουν πρόσβαση στη θάλασσα, ενώ φιλοξενούν και πολλές υποδομές αναψυχής, όπως καφετέριες, εστιατόρια και παραλιακές διαδρομές.

 Κλίμα 
Η Καλαμαριά βρίσκεται στην περιοχή της Μεσογείου, επομένως το κλίμα της είναι Μεσογειακό. Το καλοκαίρι είναι θερμό και ξηρό, με τις θερμοκρασίες να φτάνουν συχνά τους 30–35°C. Το κλίμα είναι ευνοϊκό για θαλάσσιες δραστηριότητες και τουρισμό κατά τους καλοκαιρινούς μήνες. Η χειμερινή περίοδος είναι ήπια, με μέσες θερμοκρασίες γύρω στους 5–10°C και με βροχοπτώσεις κατά τους μήνες Νοέμβριο και Δεκέμβριο.
+ Θερμοκρασίες Καλαμαριάς ανά Μήνα Μήνας  Μέση Θερμοκρασία (°C)  Μέγιστη Θερμοκρασία (°C)  Ελάχιστη Θερμοκρασία (°C) Ιανουάριος  5°C  8°C  2°C Φεβρουάριος  6°C  9°C  3°C Μάρτιος  8°C  12°C  4°C Απρίλιος  12°C  16°C  8°C Μάιος  17°C  21°C  12°C Ιούνιος  22°C  26°C  17°C Ιούλιος  26°C  30°C  21°C Αύγουστος  26°C  30°C  21°C Σεπτέμβριος  22°C  26°C  17°C Οκτώβριος  16°C  20°C  12°C Νοέμβριος  10°C  14°C  7°C Δεκέμβριος  6°C  9°C  3°C
Πηγή: Εθνική Μετεωρολογική Υπηρεσία (ΕΜΥ)

 Πληθυσμιακή Εξέλιξη 
YearPopulation198151,676199180,698200187,255201191,279202192,248
+Πληθυσμιακή εξέλιξη

+ Κατανομή Πληθυσμού Καλαμαριάς ανά Φύλο Φύλο  Πληθυσμός  Ποσοστό  Χρωματική ένδειξη Άνδρες  43.224  46,9%   Γυναίκες  49.014  53,1%  
Πηγή: ΕΛΣΤΑΤ, Απογραφή 2021

 Οικονομία 
Η οικονομία της Καλαμαριάς, ενός από τους πιο δυναμικούς δήμους της Θεσσαλονίκης, χαρακτηρίζεται από έντονη αστική ανάπτυξη, ισχυρό εμπορικό τομέα και αυξανόμενο ενδιαφέρον για βιώσιμες επενδύσεις. Η Καλαμαριά διαθέτει ανεπτυγμένο εμπορικό ιστό, με πληθώρα μικρομεσαίων επιχειρήσεων στους τομείς του λιανικού εμπορίου, της εστίασης και των υπηρεσιών. Η τοπική αυτοδιοίκηση έχει υιοθετήσει πολιτικές που ενισχύουν την επιχειρηματικότητα, όπως η απλοποίηση διαδικασιών αδειοδότησης και η παροχή κινήτρων για νεοφυείς επιχειρήσεις. Η Καλαμαριά έχει επενδύσει σημαντικά σε έργα αστικής ανάπλασης και υποδομών, όπως η αναβάθμιση του παραλιακού μετώπου και η βελτίωση των συγκοινωνιακών συνδέσεων. Αυτές οι επενδύσεις έχουν συμβάλει στην αύξηση της αξίας των ακινήτων και στην προσέλκυση νέων κατοίκων και επιχειρήσεων. Η περιοχή προσανατολίζεται προς τη βιώσιμη ανάπτυξη, με έμφαση στην κυκλική οικονομία και τον ψηφιακό μετασχηματισμό. Η πλειοψηφία των κατοίκων της Καλαμαριάς εργάζεται στον τριτογενή τομέα (υπηρεσίες, εμπόριο, δημόσιος τομέας), ενώ αρκετοί μετακινούνται και στο κέντρο της Θεσσαλονίκης για δουλειά.

 Πολιτική 

 2023 
Στις δημοτικές εκλογές του 2023, δήμαρχος Καλαμαριάς εξελέγη η Χρύσα Αράπογλου, επικεφαλής της παράταξης «Καλαμαριά Μητέρα Πόλη». Στον πρώτο γύρο των εκλογών (8 Οκτωβρίου), έλαβε 22,50%, ενώ στον δεύτερο γύρο (15 Οκτωβρίου) επικράτησε με ποσοστό 57,92% έναντι του απερχόμενου δημάρχου Γιάννη Δαρδαμανέλη, ο οποίος συγκέντρωσε 42,08%.

 🗳️ Αποτελέσματα Α' Κυριακής (8 Οκτωβρίου 2023) 
Στον πρώτο γύρο, κανένας υποψήφιος δεν συγκέντρωσε την απαιτούμενη πλειοψηφία για εκλογή από την πρώτη Κυριακή. Τα ποσοστά των επικρατέστερων υποψηφίων ήταν:

 Υποψήφιος  Παράταξη  Ποσοστό  Γιάννης Δαρδαμανέλης  Γενιά Δημιουργίας  29,03%   Χρύσα Αράπογλου  Καλαμαριά Μητέρα Πόλη  22,51%   Τεμεκενίδης Αριστοτέλης  Καλαμαριά Πρώτη Ξανά  13,19%   Βαρδάς Χρήστος  Πρωτοπόρα Δυναμική Καλαμαριά  12,20%  Ποικιλίδου Αναστασία  Λαϊκή Συσπείρωση Καλαμαριάς  7,66%  Αμπατζίδης Ματθαίος  Η Καλαμαριά Πρωταγωνίστρια  5,76%   Περσίδης Αβραάμ  Η Καλαμαριά που μας αξίζει  4,92%   Παπαδόπουλος Δημήτριος Αυτοδύναμη Καλαμαριά  4,73% 
Πηγή: https://kalamaria.gr/ekloges_2023/vote_a_sunday_2023/

 🗳️ Αποτελέσματα Β' Κυριακής (15 Οκτωβρίου 2023) 
Στον δεύτερο γύρο, η Χρύσα Αράπογλου επικράτησε με ποσοστό 57,92%, ενώ ο Γιάννης Δαρδαμανέλης έλαβε 42,08%. Έτσι, η Χρύσα Αράπογλου εξελέγη νέα δήμαρχος Καλαμαριάς.

 Υποψήφιος  Παράταξη  Ποσοστό  Χρώμα Χρύσα Αράπογλου  Καλαμαριά Μητέρα Πόλη  57,92%   Γιάννης Δαρδαμανέλης  Γενιά Δημιουργίας  42,08%  
Πηγή: https://kalamaria.gr/ekloges_2023/vote_a_sunday_2023/

 🗳️Κατανομή Εδρών στο Δημοτικό Συμβούλιο Καλαμαριάς 
 Παράταξη Επικεφαλής Έδρες Καλαμαριά Μητέρα Πόλη  Χρύσα Αράπογλου  21  Γενιά Δημιουργίας  Γιάννης Δαρδαμανέλης  6  Νέα Πορεία  Άννα Μισέλ Ασημακοπούλου  3   Συνεργασία για την Καλαμαριά  Αργύρης Παπαγεωργίου  2  Λαϊκή Συσπείρωση  Νίκος Αναγνωστάκης  2  Ανυπότακτη Καλαμαριά  Νίκος Καρακατσιανόπουλος  1  
Συνολικές έδρες: 35

Πηγή: https://kalamaria.gr/ekloges_2023/vote_a_sunday_2023/

 Το εθνικιστικό Πογκρόμ του Κάμπελ 
μικρογραφία|Ο εβραϊκός συνοικισμός Κάμπελ κατεστραμμένος από εθνικιστές το 1931.

Το εθνικιστικό Πογκρόμ του Κάμπελ αναφέρεται στις βιαιοπραγίες και στον εμπρησμό της εβραϊκής φτωχογειτονιάς Κάμπελ της Καλαμαριάς, στο σημείο που είναι η σημερινή περιοχή Βότση (υπάρχει και σχετική ενημερωτική πινακίδα στην περιοχή), από ακραία ελληνικά εθνικιστικά στοιχεία, με κορύφωση των βιαιοπραγιών το βράδυ της 29ης Ιουνίου του 1931. Στη συνοικία Κάμπελ διέμεναν περίπου 220 οικογένειες Εβραίων, οι περισσότερες σε παράγκες, που μετακινήθηκαν εκεί μετά τη μεγάλη πυρκαγιά της Θεσσαλονίκης το 1917.Μάριος Ορφανός, Η Εθνική Ένωσις Ελλάς και το Πογκρόμ του Καμπέλ μέσα από τον τύπο, Διπλωματική Εργασία,Τμήμα Πολιτικής Επιστήμης και Ιστορίας, Πάντειο Πανεπιστήμιο, 2013Μαρία Βασιλικού, Εθνοτικές αντιθέσεις στην Ελλάδα του Μεσοπολέμου: Η περίπτωση του εμπρησμού του Κάμπελ, 'Ιστωρ 7(1994),σελ.153-174Aristotle A. Kallis, The Jewish Community of Salonica Under Siege: The Antisemitic Violence of the Summer of 1931, Oxford University Press, 2006Τζιουμάκης, Γιώργος (2009). Ο εβραϊκός πληθυσμός της Θεσσαλονίκης και η εκπαίδευσή του, πριν και μετά την ενσωμάτωση της πόλης στο ελληνικό κράτος. Διπλωματική εργασία. Αριστοτέλειο Πανεπιστήμιο Θεσσαλονίκης, Παιδαγωγική Σχολή.Ο συνοικισμός Κάμπελ βρίσκεται στη θέση του σημερινού συνοικισμού Βότση

 Εκπαίδευση 
Η εκπαίδευση στην Καλαμαριά καλύπτει όλες τις βαθμίδες εκπαίδευσης, από την προσχολική μέχρι την τριτοβάθμια, και διαθέτει σύγχρονες υποδομές, σχολεία και εκπαιδευτικά ιδρύματα που εξυπηρετούν τους κατοίκους της. Στην Καλαμαριά λειτουργούν 7 Γενικά Λύκεια, 2 Επαγγελματικά Λύκεια (Ημερήσιο και Εσπερινό), 10 Γυμνάσια, 23 δημοτικά σχολεία και 24 νηπιαγωγεία.Το 1ο Γυμνάσιο Καλαμαριάς και το 1ο Γενικό Λύκειο Καλαμαριάς φέρουν το προσωνύμιο «Φροντιστήριον Τραπεζούντος», προς τιμήν του εκπαιδευτικού ιδρύματος του Φροντιστηρίου Τραπεζούντας

Τα τελευταία χρόνια η Καλαμαριά αντιμετωπίζει προβλήματα με την εκπαιδευτική υποδομή της. Παρατηρείται μέτρια κάλυψη των εκπαιδευτικών αναγκών σε κτήρια και αύλειους χώρους, λόγω της οικιστικής πίεσης και της ραγδαίας πληθυσμιακής αύξησης που εντείνουν το πρόβλημα της σχολικής στέγης. Επίσης παρατηρούνται προβλήματα στις υπάρχουσες σχολικές υποδομές.Προβλήματα σχολικής στέγης στο δήμο Καλαμαριάς, theopinion.grΠρόβλημα με τη δίχρονη προσχολική εκπαίδευση σε σχολεία Θεσσαλονίκης και Καλαμαριάς, 4 Σεπτεμβρίου 2019, life-eventsΕΠΙΧΕΙΡΗΣΙΑΚΟ ΠΡΟΓΡΑΜΜΑ ΔΗΜΟΥ ΚΑΛΑΜΑΡΙΑΣ - Προβλήματα & Περιορισμοί«Στον “αέρα” 80 μαθητές στον Δήμο Καλαμαριάς – Δεν υπάρχουν αίθουσες διδασκαλίας» thesstoday.gr 4 Σεπτεμβρίου 2019 «Διχάζει η κατάληψη σχολείου στην Καλαμαριά» www.kathimerini.gr 06.02.2019 

 Πολιτισμός 
Το Δημοτικό Θέατρο Καλαμαριάς «Μελίνα Μερκούρη» και το Δημοτικό Θέατρο Καλαμαριάς «Οδού Χηλής», το οποίο εξυπηρετεί κατά προτεραιότητα τις ανάγκες του 1ου Γυμνασίου και του 1ου ΓΕΛ Καλαμαριάς,  φιλοξενούν συχνά θεατρικές παραστάσεις, εκθέσεις καθώς και εκδηλώσεις/ομιλίες. Πιο σπάνια χρησιμοποιείται το Δημοτικό Θέατρο Καλαμαριάς «Ναυάρχου Βότση», το οποίο εξυπηρετεί κατά προτεραιότητα τις ανάγκες των 4ου και 5ου ΓΕΛ Καλαμαριάς. Εκδηλώσεις πραγματοποιούνται και στην Πλατεία Προσφυγικού Ελληνισμού. Στο Κυβερνείο ή «Παλατάκι» και στην Πλαζ Αρετσούς λαμβάνουν χώρα πλήθος από συναυλίες και φεστιβάλ καθ' όλη τη χρονιά, όπως το φεστιβάλ του Δήμου «Παρά θιν' αλός».

 Αθλητισμός 
Η Καλαμαριάς προάγει τον αθλητισμό ως μέσο βελτίωσης της ποιότητας ζωής των πολιτών του, προσφέροντας ποικιλία προγραμμάτων μαζικού αθλητισμού για όλες τις ηλικίες και επίπεδα φυσικής κατάστασης. Η στρατηγική του επικεντρώνεται στην ενίσχυση της σωματικής δραστηριότητας, της κοινωνικής συνοχής και της υγείας των δημοτών. 

Ο Δήμος έχει αναπτύξει επίσης εκτενή προγράμματα μαζικού αθλητισμού που απευθύνονται σε ενήλικες από 18 έως 75 ετών. Τα προγράμματα αυτά περιλαμβάνουν ποικιλία μορφών άσκησης όπως ορθοσωμική, pilates, tabata, TRX, και κυκλική άσκηση, προσφέροντας ευελιξία και κάλυψη διαφορετικών ενδιαφερόντων και επιπέδων φυσικής κατάστασης. Τα τελευταία χρόνια έχουν διευρυνθεί τα προγράμματα με νέα τμήματα όπως το «Lets Dance» για χορευτική άσκηση, δίνοντας μια πιο διασκεδαστική και κοινωνική διάσταση στον αθλητισμό. Η προσπάθεια αυτή εντάσσεται στο πλαίσιο της ενθάρρυνσης της ενεργής συμμετοχής των πολιτών στην αθλητική ζωή, ανεξαρτήτως ηλικίας ή φυσικής κατάστασης.

 Δημοτικό Κολυμβητήριο 
Το Δημοτικό Κολυμβητήριο Καλαμαριάς, προσφέρει ολοκληρωμένα προγράμματα κολύμβησης για όλες τις ηλικίες και επίπεδα, από αρχάριους έως προχωρημένους, καθώς και ειδικά προγράμματα όπως aqua aerobic και αποκατάστασης. Το κολυμβητήριο αποτελεί πόλο έλξης για όσους αναζητούν άσκηση στο νερό, με στόχο την υγεία, τη φυσική κατάσταση και τη βελτίωση της ποιότητας ζωής.

 Δημοτικό Αθλητικό Κέντρο Καλαμαριάς 
Το Δημοτικό Αθλητικό Κέντρο (ΔΑΚ) Καλαμαριάς περιλαμβάνει κλειστό γυμναστήριο, αίθουσες ομαδικών προγραμμάτων και γήπεδα ποδοσφαίρου για αθλήματα όπως μπάσκετ, βόλεϊ, ποδόσφαιρο και γυμναστική. Οι χώροι αυτοί χρησιμοποιούνται από συλλόγους, σχολεία και τους δημότες, ενώ φιλοξενούν και αθλητικές διοργανώσεις.

 Εθνικό Γυμναστήριο Μίκρας 
Το Εθνικό Γυμναστήριο Μίκρας, γνωστό και ως Εθνικό Αθλητικό Κέντρο Μίκρας (Ε.Α.Κ. Μίκρας), αποτελεί το μεγαλύτερο εθνικό αθλητικό κέντρο στη Βόρεια Ελλάδα και βρίσκεται εντός του Δήμου Καλαμαριάς. Η κατασκευή του ξεκίνησε το 1980 και έκτοτε έχει επεκταθεί σημαντικά, καλύπτοντας σήμερα έκταση περίπου 80 στρεμμάτων. Το ΕΑΚ Μίκρας αποτελεί βασικό πυλώνα ανάπτυξης του αθλητισμού στην ευρύτερη περιοχή, φιλοξενώντας πληθώρα αθλητικών σωματείων, προπονήσεων, διοργανώσεων και κοινωνικών δράσεων. Πρόκειται για πολυχώρο άθλησης που καλύπτει τις ανάγκες τόσο του αγωνιστικού όσο και του μαζικού αθλητισμού. 

Το Ε.Γ. Μίκρας διαθέτει πλήθος αθλητικών εγκαταστάσεων υψηλών προδιαγραφών. Στις βασικές του εγκαταστάσεις περιλαμβάνονται κλειστά γυμναστήρια για αγώνες και προπονήσεις σε αθλήματα όπως μπάσκετ, βόλεϊ, χάντμπολ, ηππασία, τέννις, ενόργανη και ρυθμική γυμναστική. Επιπλέον, υπάρχουν ειδικές αίθουσες για άλλες αθλητικές δραστηριότητες, όπως πάλη, άρση βαρών, τραμπολίνο, αεροβική και ακροβατική γυμναστική. Οι εγκαταστάσεις είναι πλήρως εξοπλισμένες με αποδυτήρια, ιατρεία, αποθήκες και χώρους στάθμευσης για τη διευκόλυνση των αθλητών και επισκεπτών. Αυτές οι υποδομές εξυπηρετούν τόσο τους επαγγελματίες αθλητές όσο και τους ερασιτέχνες, προσφέροντας ένα ολοκληρωμένο περιβάλλον προπόνησης και άθλησης. Οι εγκαταστάσεις του Ε.Γ. Μίκρας καθιστούν το κέντρο ιδανικό για αθλητικά σωματεία, σχολές προπονητών, αλλά και για πολίτες που επιθυμούν να βελτιώσουν τη φυσική τους κατάσταση. 

Το Ε.Γ. Μίκρας φιλοξενεί σημαντικές αθλητικές διοργανώσεις, τόσο σε τοπικό όσο και σε εθνικό επίπεδο. Ενδεικτικά, έχουν διεξαχθεί διεθνείς και εθνικοί αγώνες σε διάφορα αθλήματα, πρωταθλήματα των ενόπλων δυνάμεων και άλλες μεγάλες εκδηλώσεις.

 Απόλλων Καλαμαριάς 
Ο Σύλλογος Καλαμαριάς "Ο Απόλλων" αποτελεί έναν από τους ιστορικότερους και πιο εμβληματικούς αθλητικούς συλλόγους της Θεσσαλονίκης, με έδρα την Καλαμαριά. Ιδρύθηκε στις 24 Ιανουαρίου 1926 από Πόντιους πρόσφυγες, με αρχικό σκοπό τη διατήρηση και διάδοση της πλούσιας μουσικής παράδοσης του Πόντου. Το έμβλημα του συλλόγου απεικονίζει τον θεό Απόλλωνα, προστάτη της μουσικής και των τεχνών, ενώ τα χρώματά του είναι το κόκκινο και το μαύρο, συμβολίζοντας το αίμα και το πένθος των Ποντίων προσφύγων. Το ποδοσφαιρικό τμήμα του Απόλλωνα Καλαμαριάς έχει μακρά και αξιοσημείωτη ιστορία. Η ομάδα έχει αγωνιστεί σε όλες τις εθνικές κατηγορίες, με κορυφαία στιγμή τη συμμετοχή της στην Α' Εθνική Κατηγορία (νυν Super League) τη δεκαετία του 2000. Από την αγωνιστική περίοδο 2024–2025, η ανδρική ομάδα ποδοσφαίρου αγωνίζεται στη Γ' Εθνική Κατηγορία. Ο Απόλλων Καλαμαριάς διαθέτει και άλλα αθλητικά τμήματα, όπως μπάσκετ, βόλεϊ και στίβο. Το τμήμα καλαθοσφαίρισης γυναικών έχει κατακτήσει δύο φορές το Πρωτάθλημα Ελλάδας (1974, 1992) και μία φορά το Κύπελλο Ελλάδας (1997). Το τμήμα βόλεϊ έχει επίσης σημαντική παρουσία σε εθνικά πρωταθλήματα.

 Στάδιο Απόλλωνα Καλαμαριάς 
Η έδρα του συλλόγου είναι το Στάδιο Απόλλωνα Καλαμαριάς, το οποίο βρίσκεται στη διασταύρωση των οδών Παπάγου και Χηλής, στο κέντρο της Καλαμαριάς. Κατασκευάστηκε το 1973 και ανακαινίστηκε το 2003, προκειμένου να χρησιμοποιηθεί ως επίσημο προπονητικό κέντρο για τους Θερινούς Ολυμπιακούς Αγώνες του 2004. Η χωρητικότητά του είναι 6.500 θέσεις, ενώ το ρεκόρ προσέλευσης ανέρχεται σε 8.375 θεατές σε αγώνα με τον Παναθηναϊκό το 1973. Το στάδιο διαθέτει πλήρεις εγκαταστάσεις, όπως αποδυτήρια, ιατρεία, γραφεία διοίκησης και χώρους φιλοξενίας αθλητών. Επιπλέον, υπάρχουν βοηθητικά γήπεδα ποδοσφαίρου, γήπεδα τένις και εγκαταστάσεις για αθλήματα όπως μπάσκετ, βόλεϊ και πυγμαχία. Το στάδιο φιλοξενεί επίσης τμήματα στίβου, με ταρτάν κατάλληλο για προπονήσεις.
 Φιλοξενία προσφύγων 
Ο Δήμος Καλαμαριάς, σύμφωνα με την υπ. αριθμόν 128/2019 απόφαση Δημοτικού Συμβουλίου υλοποιεί το πρόγραμμα «REACT» (Refugee, Assistance, Collaboration, Thessaloniki), που αφορά στην υποστήριξη της φιλοξενίας προσφύγων στο Πολεοδομικό Συγκρότημα Θεσσαλονίκης, σε συνεργασία με την Ύπατη Αρμοστεία του ΟΗΕ για τους Πρόσφυγες. Το πρόγραμμα υλοποιείται από το 2016 από τον Δήμο Καλαμαριάς. Σκοπός είναι η παροχή φιλοξενίας προσφύγων σε ενοικιαζόμενα διαμερίσματα είτε σε οικογένειες.Παράταση και επέκταση του προγράμματος φιλοξενίας προσφύγων «REACT», efsyn.gr

 Οικισμός Εργατικών Κατοικιών - Φοίνικας 
Ο οικισμός του Φοίνικα ανήκει στον Δήμο Καλαμαριάς. Σχεδιάστηκε τη δεκαετία του 1960 με ορθογώνιες εργατικές κατοικίες, όπου τα επόμενα χρόνια σε αυτές βρήκαν στέγη κυρίως ευάλωτες ομάδες Ρομά και αργότερα παλιννοστούντες από την πρώην Σοβιετική Ένωση.Ταξίδι στην Άκρη της Πόλης: O Φοίνικας /www.vice.com/gr Φοίνικας: Η συνοικία που σχεδίασε ο Κωνσταντινίδης και ξεχάστηκε από θεούς και ανθρώπους parallaximag.gr 

 Συνοικίες 
 Καλαμαριά (Κέντρο)
 Κουρί
 Κηφισιά
 Βότση - Άγιος Παντελεήμονας
 Βυζάντιο
 Άγιος Στυλιανός
 Φοίνικας
 Νέα Κρήνη
 Άγιος Ιωάννης
 Αρετσού
 Κατιρλί
 Νέα Τούζλα-Καραμπουρνάκι
 Δέρκων

 Πρόσβαση 
Η Καλαμαριά συνδέεται με το κέντρο της Θεσσαλονίκης, από βόρεια μέσω των οδών Γεωργίου Παπανδρέου (Ανθέων) και Γρηγορίου Κυδωνιών ή μέσω Μαρίας Κάλλας και Θεμιστοκλή Σοφούλη και από νότια προς βόρεια μέσω των οδών Πόντου, Αιγαίου και της Λεωφόρου Βασιλίσσης Όλγας, ενώ η σύνδεση με την ανατολική πλευρά της πόλης επιτυγχάνεται μέσω της Λεωφόρου Εθνικής Αντίστασης.

Η πρόσβαση στον κόμβο Κ12 της Περιφερειακής Οδού είναι εύκολη. Πολλάκις έχουν διατυπωθεί σχέδια για σύνδεση της Καλαμαριάς με την Εγνατία Οδό και παράκαμψη της Θεσσαλονίκης με υποθαλάσσια ζεύξη του Θερμαϊκού, χωρίς κάτι τέτοιο να έχει υλοποιηθεί προς το παρόν.

 Συγκοινωνία 

Η Καλαμαριά συμμετέχει ως μέλος στο πρόγραμμα CIVITAS της ΕΕ (Ευρωπαϊκής Ένωσης), το οποίο υποστηρίζει τις πόλεις στην ανάπτυξη βιώσιμων καινοτόμων λύσεων για τις αστικές μεταφορές.

 Μέσω λεωφορείων ΟΑΣΘ 
+#ΠαρατηρήσειςΑφετηρία ΓραμμήςΤερματισμός Γραμμής01ΧExpress δρομολόγιοΚ.Τ.Ε.Λ.Αεροδρόμιο «Μακεδονία»01ΝΝυχτερινό δρομολόγιοΚ.Τ.Ε.Λ.Αεροδρόμιο «Μακεδονία»02Κ Δεν υπάρχουν"Κ.Τ.Ε.Λ.Α.Σ. Ικέα03ΚΝέος Σιδηροδρομικός ΣταθμόςΑ.Σ. Ικέα04Εξυπηρέτηση με τα παρακλάδια: 04Α & 04ΒΚαλαμαριάΧαριλάου05Εξυπηρέτηση με τα παρακλάδια: 05ΑΝέα ΚρήνηΒενιζέλου06 Δεν υπάρχουνΚαλαμαριάΒενιζέλου07Άγιος ΙωάννηςΣιντριβάνι33Εξυπηρέτηση με τα παρακλάδια: 33Α, 33ΒΆγιος ΠαντελεήμωνΠλατεία Ελευθερίας39Εξυπηρέτηση με τα παρακλάδια: 39Α, 39ΒΚηφισιάΔικαστήρια

 Μέσω Μετρό 

Η πρώτη επέκταση του Μετρό Θεσσαλονίκης θα διέρχεται από την Καλαμαριά και αρχικά θα τερματίζει κοντά στις αθλητικές εγκαταστάσεις της Μίκρας. Η επέκταση του Μετρό Θεσσαλονίκης προς την Καλαμαριά αποτελεί ένα από τα σημαντικότερα έργα υποδομής για την ευρύτερη περιοχή, με στόχο τη βελτίωση των συγκοινωνιακών συνθηκών και την ενίσχυση της βιώσιμης κινητικότητας. Το έργο της επέκτασης προς Καλαμαριά περιλαμβάνει την κατασκευή υπόγειας γραμμής μήκους 4,78 χιλιομέτρων και την προσθήκη πέντε νέων σταθμών: Νομαρχία, Καλαμαριά, Αρετσού, Νέα Κρήνη και Μίκρα. Η ολοκλήρωση του έργου αναμένεται την Άνοιξη του 2026, με στόχο την εξυπηρέτηση περίπου 63.000 επιβατών καθημερινά. Η λειτουργία της επέκτασης αναμένεται να μειώσει την κυκλοφορία περίπου 12.000 ιδιωτικών οχημάτων καθημερινά, συμβάλλοντας στη μείωση των εκπομπών διοξειδίου του άνθρακα κατά 43 τόνους ημερησίως. Επιπλέον, η απόσταση από τον σταθμό Μίκρας έως το κέντρο της Θεσσαλονίκης θα καλύπτεται σε μόλις 15 λεπτά, βελτιώνοντας σημαντικά την καθημερινότητα των πολιτών.

 Διεθνείς Σχέσεις 

 Αδελφοποιημένες πόλεις 
Η Καλαμαριά είναι αδελφοποιημένη με:

   Άγιοι Σαράντα, Αλβανία
  Ντιμίτροβγκραντ, Βουλγαρία
  Πάφος, Κύπρος
  Κλίαργουότερ, Φλόριντα, Ηνωμένες Πολιτείες
  Liptovský Mikuláš, Σλοβακία

 Συνεργασίες

Επιπλέον, η Καλαμαριά συνεργάζεται με:

  Σόλνα, Σουηδία
  Φόνιοντ, Ουγγαρία

 Παραπομπές 

 Εξωτερικοί σύνδεσμοι - Πηγές 
 Επίσημος ιστότοπος Δήμου Καλαμαριάς
 Εγκυκλοπαίδεια «Πάπυρος - Λαρούς - Μπριτάννικα», τόμος 31, σελ.198
 Δείτε την άγνωστη ιστορία της Καλαμαριάς μέσα από δεκάλεπτο ντοκιμαντέρ www.makthes.gr 
 Καλαμαριά - Ιστορία www.hellenicaworld.com 
 Η άγνωστη ιστορία της Καλαμαριάς: Οι αρχαιολογικοί θησαυροί που κρύβονταν κάτω από την πόλη που ανέστησαν οι Μικρασιάτες το 1922 (βίντεο) thestandard.gr 
 «Καλαμαριά, η άγνωστη ιστορία». Το νέο εκπαιδευτικό ντοκιμαντέρ του Δήμου Καλαμαριάς www.ertnews.gr 
 Η Καλαμαριά: Από τις λάσπες στο σήμερα (Οι πρόσφυγες, τα απολυμαντήρια, οι μαρτυρίες) www.thessnews.gr 
 «Καλαμαριά, η άγνωστη ιστορία». Το νέο εκπαιδευτικό ντοκιμαντέρ του Δήμου Καλαμαριάς www.youtube.com
 Αξιοθέατα της Καλαμαριάς www.tripadvisor.com.gr
 Καλαμαριά, η ριβιέρα της Θεσσαλονίκης www.travel.gr

Κατηγορία:Δήμος Καλαμαριάς
Κατηγορία:Δήμοι της περιφερειακής ενότητας Θεσσαλονίκης
Κατηγορία:Συνοικίες και περιοχές Θεσσαλονίκης